ธอส. จัด “มหกรรมที่อยู่อาศัยออนไลน์” ยกทัพบ้าน-คอนโด ราคาไม่เกิน 2.5 ลบ. เริ่มพรุ่งนี้
ธอส. จัดงาน “มหกรรมที่อยู่อาศัยออนไลน์” ยกทัพบ้าน-คอนโด กว่า 2 พันแห่งทั่วประเทศ ราคาไม่เกิน 2.5 ลบ. เริ่ม 25 เม.ย.-1 พ.ค.65 ตอบโจทย์ยุค New Normal
ธอส. จัดงาน “มหกรรมที่อยู่อาศัยออนไลน์” ยกทัพบ้าน-คอนโด กว่า 2 พันแห่งทั่วประเทศ ราคาไม่เกิน 2.5 ลบ. เริ่ม 25 เม.ย.-1 พ.ค.65 ตอบโจทย์ยุค New Normal
24 เม.ย. 2565

นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. กำหนดจัดงาน VARIETY HOME VIRTUAL FAIR : มหกรรมที่อยู่อาศัยออนไลน์จาก ธอส. ไม่ว่าจะอยู่ที่ไหนก็ซื้อบ้านได้ทางเว็บไซต์ virtualfair.ghbank.co.th ระหว่างวันที่ 25 เมษายน ถึง 1 พฤษภาคม 2565 เพื่อเป็นการเพิ่มโอกาสให้ประชาชนทุก Generation ที่ต้องการมีบ้านเข้าถึงบริการของ ธอส. ได้อย่างสะดวก รวดเร็ว ในรูปแบบโลกการเงินยุคใหม่ สอดคล้องกับวิถีชีวิตแบบ New Normal และปลอดภัยจากสถานการณ์การแพร่ระบาดของโควิด-19
โดยภายในงานได้นำบ้านและคอนโดมิเนียมมือหนึ่งจากผู้ประกอบการอสังหาริมทรัพย์ รวมกว่า 600 โครงการทั่วประเทศที่มีราคาซื้อขายไม่เกิน 2.5 ล้านบาท โปรโมชั่นสินเชื่ออัตราดอกเบี้ยพิเศษปีที่ 1 เพียง 2.22% ต่อปี อัตราดอกเบี้ยเฉลี่ย 3 ปีแรก 2.53% บ้านมือสองของ ธอส. ราคาไม่เกิน 2.5 ล้านบาท กว่า 1,400 รายการ จากทั่วประเทศ ประกอบด้วย
1.บ้านและคอนโดมิเนียมมือหนึ่ง จากผู้ประกอบการอสังหาริมทรัพย์รวมกว่า 600 โครงการทั่วประเทศที่มีราคาซื้อขายไม่เกิน 2.5 ล้านบาท รวมถึงโครงการในกรุงเทพฯ และปริมณฑล ที่ตั้งอยู่บนทำเลที่มีศักยภาพ เดินทางสะดวก มาให้ผู้ซื้อทุกเพศ ทุกวัย รวมถึงกลุ่มคนรุ่นใหม่ที่เริ่มต้นทำงาน (First Jobber) สามารถเข้าถึงการมีที่อยู่อาศัยเป็นของตนเองได้ โดยสามารถเปรียบเทียบจุดเด่น ความน่าสนใจ และราคา พร้อมกับมีส่วนลดและโปรโมชั่นพิเศษต่าง ๆ มากมาย ซึ่งธนาคารได้เปิดให้ผู้ที่สนใจดูรายชื่อโครงการที่อยู่อาศัยทั่วประเทศที่เข้าร่วมงานได้ที่ http://www.ghbank.co.th/…/Variety%20Home%20Virtual…
2.โปรโมชั่นสินเชื่อบ้านอัตราดอกเบี้ยพิเศษ ให้กู้สำหรับซื้อที่อยู่อาศัยราคาซื้อ-ขายไม่เกิน 2.5 ล้านบาท ที่เข้าร่วมงาน VARIETY HOME VIRTUAL FAIR อัตราดอกเบี้ยปีที่ 1 เท่ากับ 2.22% ต่อปี ปีที่ 2-3 อัตราดอกเบี้ย MRR-3.46% ต่อปี (ปัจจุบันเท่ากับ 2.69% ต่อปี คิดจากอัตราดอกเบี้ย MRR ปัจจุบันเท่ากับ 6.150% ต่อปี) เฉลี่ย 3 ปีแรก อัตราดอกเบี้ยเพียง 2.53% เท่านั้น (ปีที่ 4 เป็นต้นไป อัตราดอกเบี้ยเป็นไปตามที่ธนาคารกำหนด) กรณีกู้ 2.5 ล้านบาท ระยะเวลากู้ 40 ปี ผ่อนชำระเริ่มต้นเพียง 8,600 บาท/เดือน ต่ำกว่าการผ่อนชำระ กรณีกู้โดยใช้ผลิตภัณฑ์สินเชื่อปกติของธนาคารเกือบ 1,000 บาท/เดือน จองสิทธิ์ทางเว็บไซต์ virtualfair.ghbank.co.th ตั้งแต่วันที่ 25 เมษายน 2565 เวลา 9.49 น.เป็นต้นไป ถึงวันที่ 1 พฤษภาคม 2565 เวลา 20.00 น.
โดยสามารถยื่นกู้ได้ตั้งแต่วันที่ 25 เมษายน ถึง 30 มิถุนายน 2565 อนุมัติและทำนิติกรรมภายในวันที่ 30 มิถุนายน 2565 หรือจนกว่าจะเต็มกรอบวงเงินโครงการ 1,500 ล้านบาท และยังมีโปรโมชั่นพิเศษกับช่วง Golden Minute ในวันที่ 30 เมษายน และ 1 พฤษภาคม 2565 วงเงินจำกัด พร้อมพูดคุยขอรับคำปรึกษากับเจ้าหน้าที่สินเชื่อได้แบบสดๆ เหมือนกับเดินทางมาที่สาขาอีกด้วย
3.บ้านมือสองของ ธอส. ราคาไม่เกิน 2.5 ล้านบาท กว่า 1,400 รายการ จากทั่วประเทศหลากหลายประเภท อาทิ บ้านเดี่ยว บ้านแฝด ทาวน์เฮ้าส์ คอนโดมิเนียม และอาคารพาณิชย์ ในจำนวนนี้มีบ้านมือสอง ราคาไม่เกิน 1.2 ล้านบาท ในโครงการบ้านล้านหลัง ระยะที่ 2 กว่า 1,000 รายการ พิเศษ! ผู้ที่จองซื้อจะได้สิทธิ์สินเชื่ออัตราดอกเบี้ย 0% นานสูงสุด 24 เดือน และพิเศษสุด ช่วง “บ้านถูกและดี..นาทีเดียว” คัดสุดยอดบ้านมือสองรายการเด่นทำเลดี 5 รายการ มาจำหน่ายในราคาพิเศษสุด พร้อมรับ Gift Voucher มูลค่าสูงสุดถึง 100,000 บาท โดยลูกค้าจองซื้อทรัพย์ผ่านทาง Facebook Fanpage : ธนาคารอาคารสงเคราะห์ ในวันที่ 30 เมษายน 2565 เวลา 14.30 น. และวันที่ 1 พฤษภาคม 2565 เวลา 14.30 น. และเวลา 17.30 น. (ผู้ที่ได้รับสิทธิ์จองทรัพย์ จะต้องวางเงินประกันการซื้อทรัพย์จำนวน 1,000 บาท และทำสัญญาจะซื้อจะขายภายใน 1 วันทำการ นับจากวันที่จองซื้อทรัพย์ได้)
4.สลากออมทรัพย์ ธอส. รวมสลาก 3 ชุดของ ธอส. ที่เปิดรับฝากในขณะนี้ ซึ่งให้ผลตอบแทนดี มีโอกาสถูกรางวัลสูง ประกอบด้วย ชุดขาลเพิ่มพูน หน่วยละ 1,000 บาท อายุสลาก 3 ปี ผลตอบแทนหน้าสลาก 0.30% ต่อปี ลุ้นรับรางวัลที่ 1 มูลค่ารางวัลสูงถึง 2 ล้านบาท จำนวน 1 รางวัล/ต่อ 2 หมวด ตลอด 36 งวด สิทธิพิเศษผู้ฝากยังมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี โดยเงื่อนไขรับผลตอบแทนผันแปรเป็นไปตามที่ธนาคารกำหนดจากคุณภาพสินเชื่อที่ดีที่สุดของธนาคาร ที่นำเงินสลากออมทรัพย์ชุดขาลเพิ่มพูนไปปล่อยสินเชื่อ
ชุดเกล็ดดาว หน่วยละ 5,000 บาท อายุสลาก 2 ปี ผลตอบแทนหน้าสลาก 0.4% ต่อปี ออกรางวัลทุกเดือน รวม 24 ครั้ง รางวัลที่ 1 มูลค่ารางวัลสูงถึง 1 ล้านบาท จำนวน 1 รางวัล/หมวด
ชุดต่อเงิน ต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี ออกรางวัลทุกเดือน รวม 36 ครั้ง รางวัลที่ 1 รับสลากมูลค่า 1 ล้านบาท สิทธิพิเศษผู้ที่จองสิทธิ์ในงานระหว่างเวลา 10.00-20.00 น. ของวันที่ 30 เมษายน – 1 พฤษภาคม 2565 และฝากภายในวันที่  30 เมษายน – 10 พฤษภาคม 2565 รับของที่ระลึกสุดพิเศษจาก ธอส. เฉพาะงานนี้เท่านั้น
นอกจากนี้ ในวันที่ 30 เมษายน – 1 พฤษภาคม 2565 ธนาคารยังจัดกิจกรรม Live Event ให้ผู้เข้าร่วมงานได้ร่วมสนุกเพื่อรับของรางวัลมากมาย